“กกพ.” ขยายเวลา เว้นเก็บอัตราค่าไฟต่ำสุด ถึงสิ้นปี 63 ลดภาระต้นทุนผู้ประกอบการ
สำนักงานคณะกรรมการกำกับกิจการพลังงาน (กกพ.) ขยายเวลา เว้นเก็บอัตราค่าไฟต่ำสุด ถึงสิ้นปี 63 ลดภาระต้นทุนผู้ประกอบการ
สำนักงานคณะกรรมการกำกับกิจการพลังงาน (กกพ.) ขยายเวลา เว้นเก็บอัตราค่าไฟต่ำสุด ถึงสิ้นปี 63 ลดภาระต้นทุนผู้ประกอบการ
30 ก.ย. 2563

นายคมกฤช ตันตระวาณิชย์ เลขาธิการ สำนักงานคณะกรรมการกำกับกิจการพลังงาน (สำนักงาน กกพ.) ในฐานะ โฆษก กกพ. เปิดเผยว่า ที่ประชุมคณะกรรมการกำกับกิจการพลังงาน (กกพ.) เมื่อวันที่ 16 กันยายน ที่ผ่านมา มีมติเห็นชอบให้ประกาศขยายมาตรการผ่อนผันยกเว้นการเรียกเก็บอัตราค่าไฟฟ้าต่ำสุด (Minimum Charge) เป็นการชั่วคราวให้กับผู้ใช้ไฟฟ้ารายใหญ่ หรือครอบคลุมประเภทผู้ใช้ไฟฟ้า ประเภทที่ 3 ประเภทที่ 4 ประเภทที่ 5 ประเภทที่ 6 และประเภทที่ 7 ออกไปอีก 3 เดือน ตั้งแต่เดือนตุลาคม-ธันวาคม 2563
 “ประกาศมาตรการผ่อนผันยกเว้นการเรียกเก็บ Minimum Charge มีผลบังคับใช้แล้วตั้งแต่วันที่ 29 กันยายนที่ผ่านมา โดยคาดว่าจะช่วยบรรเทาผลกระทบค่าบริการไฟฟ้าให้กับผู้ใช้ไฟรายใหญ่ จากการชะลอตัวของเศรษฐกิจโดยรวม ส่งผลให้จากเดิมให้ผู้ใช้ไฟฟ้าประเภทดังกล่าวต้องเสียค่าความต้องการพลังไฟฟ้า (Demand Charge) ซึ่งคิดจากค่าไฟฟ้าในอัตราขั้นต่ำในช่วงภาวะเศรษฐกิจปกติ มาเป็นการเสียค่าไฟฟ้าตามจริงในช่วงภาวะเศรษฐกิจชะลอตัว และทำให้ค่าไฟฟ้าลดลง” นายคมกฤช กล่าว
ทั้งนี้ การต่ออายุมาตรการดังกล่าวเป็นการต่ออายุมาตรการเดิมที่จะหมดอายุในสิ้นเดือนกันยายน 2563 เป็นไปตามนโยบายรัฐบาลเพื่อบรรเทาภาระต้นทุนในการประกอบการของผู้ใช้ไฟฟ้ารายใหญ่ที่ได้รับผลกระทบจากสถานการณ์การแพร่ระบาดของเชื้อไวรัสโคโรนา 2019 (โควิด-19)